《花朝不见花》
明代·陈仕龄

经冬雨到花朝节，趁节寻芳到小园。寒勒众芳犹寂寞，暖携尊酒略温存。

梨妆懒慢容舒脸，棠睡低迟黯断魂。却喜开迟还落晚，笑看桃李共无言。

作者简介：陈仕龄，字寿卿。东莞人。明武宗正德五年（一五一〇）举人，六年乙榜进士，官太平繁昌县教谕，升溧阳知县。民国张其淦《东莞诗录》卷一一有传。